CELEX: 62011TN0389
Language: sk
Date: 2011-07-18 00:00:00
Title: Vec T-389/11: Žaloba podaná 18. júla 2011 — Guccio Gucci/ÚHVT — Chang Qing Qing (GUDDY)

24.9.2011   
            
            
               SK
            
            
               Úradný vestník Európskej únie
            
            
               C 282/34
            
         Žaloba podaná 18. júla 2011 — Guccio Gucci/ÚHVT — Chang Qing Qing (GUDDY)
   (Vec T-389/11)
   2011/C 282/67
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Guccio Gucci SpA (Florencia, Taliansko) (v zastúpení: F. Jacobacci, lawyer)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Chang Qing Qing (Florencia, Taliansko)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) zo 14. apríla 2011 vo veci R 143/2010-1 v rozsahu, v akom zamietol námietky týkajúce sa ostatných výrobkov zaradených do tried 9 a 14, a
            
         
               —
            
            
               uložil žalovanému náhradu trov konania.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: ďalší účastník konania pred odvolacím senátom.
   
      Prihlasovaná ochranná známka Spoločenstva: slovná ochranná známka „GUDDY“ pre rôzne výrobky zaradené do tried 9, 14, 18 a 25 — prihláška ochrannej známky Spoločenstva č. 6799531.
   
      Majiteľ ochrannej známky alebo označenia namietaných v námietkovom konaní: žalobkyňa.
   
      Namietaná ochranná známka alebo označenie: slovná ochranná známka Spoločenstva „GUCCI“ č. 121988 pre výrobky zaradené do tried 9, 14, 18 a 25.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: čiastočné zrušenie rozhodnutia námietkového oddelenia a čiastočné zamietnutie odvolania.
   
      Dôvody žaloby: porušenie článku 8 ods. 1 písm. b) nariadenia Rady č. 207/2009, pretože odvolací senát i) riadne nepreskúmal dokumenty predložené na účel dosiahnutia príslušného záveru týkajúceho sa vyššej rozlišovacej spôsobilosti ochrannej známky „GUCCI“ a týkajúceho sa fonetického porovnania ochranných známok a následne nesprávne ii) vyložil a aplikoval článok 8 ods. 1 písm. b) nariadenia o ochrannej známke Spoločenstva.